Amnesty International tashkiloti Venesuela xavfsizlik kuchlarini jinoyatlarda ayblamoqda

Amnesty International xalqaro nodavlat tashkiloti Venesuela xavfsizlik kuchlarini bir qator jinoyatlarda ayblamoqda, deb xabar qildi Koreespondent.ru nashri.
Inson huquqlarini himoya qilish va vijdon erkinligini ta`minlashga qaratilgan mazkur tashkilot Venesueladagi vaziyat yuzasidan tadqiqot olib bordi. Unga ko`ra, xavfsizlik kuchlari prezident Nikolas Maduroga qarshi o`tkazilgan namoyishlar vaqtida odamlarni qiynoqqa solgan va 40 dan ortiq insoning o`limiga sabab bo`lgan. Tashkilot hisobotida qayd etilishicha, xavfsizlik kuchlari 900 ga yaqin odamlarni noqonuniy qamoqqa solgan. Tadqiqotning keyingi bosqichi yakuniga etgach, u keng jamoatchilik e`tiboriga taqdim etilishi va`da qilinmoqda.